Online a Biblia | BARO A LUBONG A PATARUS TI NASANTUAN A KASURATAN
Kayatmo a basaen daytoy nga artikulo iti %%?
1 Timoteo 2:1-15
2 Ibalakadko ngarud, umuna iti amin, a dagiti araraw, dagiti kararag,+ dagiti panangibabaet, dagiti panagidaton iti panagyaman, maaramid koma maipuon kadagiti amin a kita ti tattao,+2 maipuon iti ar-ari+ ken kadagidiay amin nga adda iti nangato a saad;+ tapno maitultuloytayo ti agbiag a natalinaay ken naulimek buyogen ti naan-anay a nadiosan a debosion ken kinaserioso.+3 Daytoy ket nasayaat ken makaay-ayo+ iti imatang ti Manangisalakantayo, ti Dios,+4 a ti pagayatanna ket maisalakan koma+ dagiti amin a kita ti tattao+ ken dumtengda iti umiso a pannakaammo+ iti kinapudno.+5 Ta adda maymaysa a Dios,+ ken maymaysa a manangibabaet+ iti Dios+ ken kadagiti tattao,+ maysa a tao, ni Kristo Jesus,+6 a nangted ti bagina kas katupag a subbot nga agpaay iti isuamin+—daytoy ti masaksian kadagiti bukodna a masinunuo a tiempo.7 Maipaay iti panggep daytoy a panangsaksi+ nadutokanak a kas manangaskasaba ken apostol+—ibagbagak ti kinapudno,+ saanak nga agul-ulbod—maysa a mannursuro kadagiti nasion+ no maipapan iti pammati+ ken kinapudno.8 Gapuna tarigagayak nga iti tunggal lugar agtultuloy koma nga agkararag dagiti lallaki, nga itag-ayda ti nasungdo nga im-ima,+ naisina iti pungtot+ ken debdebate.+9 Kasta met a tarigagayak a dagiti babbai arkosanda ti bagbagida iti naimbag-pannakaurnosna a kawes, buyogen ti kinaemma+ ken kinasimbeng ti panunot, saan a kadagiti estilo a panangsallapid iti buok ken balitok wenno kadagiti perlas wenno nangina unay a lupot,+10 no di ket iti wagas a maitutop kadagiti babbai nga agkunkuna nga agraemda unay iti Dios,+ awan sabali, babaen iti naimbag nga ar-aramid.+11 Ti babai agsursuro koma a siuulimek buyogen ti naan-anay a kinamanagpasakup.+12 Saanko nga ipalubos a ti babai mangisuro,+ wenno mangwatwat iti autoridad iti lalaki,+ no di ket agulimek koma.13 Ta ni Adan nabukel nga umuna, kalpasanna ni Eva.+14 Kasta met, ni Adan saan a naallilaw,+ no di ket ti babai naan-anay a naallilaw+ ket nagsalungasing.+15 Nupay kasta, isu maitalimengto a sitatalged babaen ti panagpasngay iti anak,+ no la ket agtalinaedda iti pammati ken ayat ken pannakasantipikar agraman ti kinasimbeng ti panunot.+
ilo_Latn ilo_Latn umb_Latn ilo_Latn